عەبدوللەتیف ئەحمەد
عەبدوللەتیف ئەحمەد موستەفا (لە دایکبووی ١٩٦٩) کەسایەتی ئایینی کوردە، بانگخوازێکی دیاری سەلەفیەکان لە کوردستان. بانگخوازی موسلمانان دەکات بۆ گەرانەوە بۆ قورئان و سونەت و دورکەوتنەوە لە هاول بریاردان بۆ خوای گەورە.  ئەو لە ئێستادا وتاربێژی مزگەوتی بەھەشتە لە شاری سلێمانی. بەرێوبەری کەناڵی ئاسمانی ئامۆژگاریە.

ژیان

خوێندن 
لە پاش تەواو کردنی خوێندنی سەرەتایی و ناوەندی و ئامادەیی لە بەشی عەرەبی لە زانکۆی موستەنسریە لە شاری بەغدا وەرگیراوە، و ھەموو قۆناغەکانی خوێندنی بەسەریەکەوە بڕیوە. پاشان لە دوای تەواو کردنی خوێندنی زانکۆ لە ساڵی ١٩٩٢ بە پیشەی مامۆستا لە دوا ناوەندی چوارقوڕنە دادەمەزرێت، پاش ماوەیەک وڵات بەجێ دەھێڵێت و سەردانی کۆمەڵێک لە وڵاتانی ئیسلامی دەکات بۆ خوێندن و فێربوونی زانستی شەرعی. دواتر ماستەر و دکتۆرا لە تکریت تەواو دەکات. دوای ئەوەش دکتۆرایەکی دیکە لە سعودیە بەدەست دەھێنێت.

ڕاگەیاندن 
عەبدوللەتیف ئەحمەد چەندین جار لە ڕاگەیاندنەکانی کوردستان دەرکەوتووە. لە ساڵی ٢٠١٢، لە زنجیرە بەرنامەیەکی کەناڵی ئێن ئارتی دەرکەوت. ئەو بەڕێوبەری کەناڵی ئامۆژگارییە، کە کەناڵێکی سەلەفییە.

سەرچاوەکان 

لەدایکبووانی ١٩٦٩
موسڵمانانی کورد
سەلەفی
زیندووان
ڕەخنەگرانی بێخوایی